Document ID: /roh_data/filtered/fineweb-2-filterrobots_roh.jsonl.gz/14680

L'Uniun purila svizra dat tras la tariffa gia l'entschatta da l'onn. Da sia conferenza da medias a Derendingen en il chantun Soloturn ha ella ditg ch'ina agricultura persistenta na saja betg pussaivla cun pretschs dal martgà mundial. I dovria in commerzi fair.
Pretschs da producziun bass ed entradas bassas mainian al fatg che blers purs e bleras puras tschertgian lavur insanua auter. I dovria perquai pretschs adequats che cuvrian ils custs e las investiziuns dal futur.
Cunzunt en l’economia da latg saja la midada da structura marcanta. En quest sectur vivian blers purs da la substanza e na possian far naginas investiziuns necessarias.
RR novitads 11:00